stanford-oval/wikipedia huggingface dataset:
סוזן לנוקס
תקציר העלילה

הלגה אולין (גרטה גרבו) נולדה מחוץ לנישואים. אמה מתה בלידה והיא גדלה אצל דודה קרל (ז'אן הרשולט) שהחזיק אותה כשפחה בביתו ובהגיעה לבגרות רצה לכפות עליה נישואים לג'ב מונסטרום (אלן הייל), אדם מבוגר וגס. היא התנגדה לכך וכאשר מונסטרום ניסה לכפות עליה יחסים, היא ברחה מהבית בתוך סופה עזה ומצאה מקלט באסם בחווה סמוכה סמוך שם גילה אותה בעל החווה, רודני ספנסר (קלארק גייבל).
ספנסר מטפל בה והיא מתחילה להתאהב בו. הוא אדריכל וחייב לנסוע לתחרות בדטרויט. הלגה נשארת בבית אבל לשם מגיעים אביה ומונסטרום. היא מתנגדת להם בכוח ובורחת עם הכירכרה שלהם לתחנת הרכבת שם היא נכנסת לקרון שבו להקת וודביל של וין ברלינגהם "ברלי" (ג'ון מיליאן). היא לא מגלה להם את שמה והם נותנים לה את השם סוזן לנוקס. השוטרים שהוזעקו למקום מחפשים ברכבת אבל ברלי מחביא אותה בתאו בתמורה שתהפוך לפילגשו.
באחת ההופעות פוגש אותה ספנסר אבל לאחר שמתברר לו שהיא פילגשו של ברלי, הוא חובט בו ובורח.
סוזן עוזבת את הלהקה וברכבת מתוודע אליה מיליונר בשם מייק קלי (הייל המילטון) שלוקח אותה לניו יורק להיות פילגשו. היא הופכת להיות ידוענית בחברה הגבוהה בעיר. היא ממשיכה להתעניין בספנסר וכשמתברר לה שפוטר מעבודתו בגלל תפקוד לקוי, היא מארגנת לו דרך קלי, חוזה יקר לפרויקט בנייה גדול. ספנסר מוזמן לקלי, פוגש בסוזן ולאחר שמתברר לו שהחוזה הוא בזכותה, הוא בורח.
סוזן מודיעה לקלי כי היא אינה אוהבת אותו ועליה לחפש את ספנסר. היא מוותרת על כל מנעמי העושר ומתחילה לעבוד כרקדנית ו"מארחת" במועדונים זולים ברחבי ארצות הברית עד שהיא מוצאת את עצמה במועדון זול בעיר נמל בדרום אמריקה. למועדון מגיע מיליונר אמריקאי, רוברט ליין (איאן ליין) ומציע לה להצטרף לשייט תענוגות ביאכטה שלו. למקום מגיעים גם מלחים ובתוכם ספנסר, לבוש בגדים מרופטים ומזוקן. הם מחליפים האשמות הדדיות אבל לבסוף מתרככים ונופלים זו בזרועותיו של זה.
צוות השחקנים

| שם השחקן/ית | שם הדמות | הערות |
| --- | --- | --- |
| גרטה גרבו | הלגה/סוזן לנוקס |  |
| קלארק גייבל | רודני ספנסר |  |
| ז'אן הרשולט | קרל אולין | אבא חורג של הלגה |
| אלן הייל | ג'ב מונסטרום | הבעל המיועד של הלגה |
| ג'ון מיליאן | ברלי | מנהל להקה |
| איאן קית' | רוברט ליין | מיליונר |
| הייל המילטון | מייק קלי | מיליונר |
סופת קרח (סרט)

| --- | --- |

 מבוסס על:  The Ice Storm 
 בימוי:  אנג לי 
 הופק בידי:  טד הופ אנג לי שיימוס ג'יימס
 תסריט:  ג'יימס שיימוס 
 עריכה:  טים סקוירס 
 שחקנים ראשיים:  קווין קליין ג'ואן אלן טובי מגוויר כריסטינה ריצ'י אלייג'ה ווד סיגורני ויבר
 מוזיקה:  דנה מיצ'ל
 צילום:  אלמס פרדריק
 מדינה:  ארצות הברית 
 חברת הפקה:  סרצ'לייט פיקצ'רס, Canal+, Good Machine, סרטי טאצ'סטון 
 חברה מפיצה:  סרצ'לייט פיקצ'רס, נטפליקס 
 שיטת הפצה:  וידאו על פי דרישה 
 הקרנת בכורה:  27 בספטמבר 1997
 משך הקרנה:  112 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 מקום התרחשות:  קונטיקט 
 תקופת התרחשות:  חג ההודיה 
 תקציב:  18,000,000 (הערכה)
 הכנסות באתר מוג'ו:   icestorm
 אתר רשמי
 דף הסרט ב־IMDb
 
סופת קרח (באנגלית: The Ice Storm) הוא סרט דרמה אמריקאי מ-1997, בוים על ידי אנג לי ומבוסס על רומן מ-1994 בשם זהה שנכתב על ידי ריק מודי. הסרט מציג עם הרכב השחקנים: קווין קליין, ג'ואן אלן, טובי מגוויר, כריסטינה ריצ'י, אלייג'ה ווד וסיגורני ויבר.
עלילת הסרט > סיכום

ישנה דעה שהסרט מבקר את החיים בפרבר העיר המשעמם; ישנה דעה כי הסרט עוסק בהתפוררות מוסד המשפחה המסורתי בשנות ה-70 על רקע תקופת ניקסון (לדעה האחרונה אין ביסוס בסרט); וישנה דעה (מבוססת וברורה לעין) כי הסרט מעביר מסר בעל משמעות התקפה בכל תקופה ובכל מקום: כי הבסיס לכל מערכות היחסים, בין בני-זוג ובמשפחה בפרט, היא השיחה. ועל המשפחה בהיותה מורכבת מכמה פרטים, השגתו קשה יותר, וכי תפקיד זה מוטל בעיקרו על כתפי ההורים אשר זוגיותם היא הבסיס לכך – ובכך טמון חוזקו של הסרט.
ספינת השוטים (סרט)

| --- | --- |
כרזת הסרט ספינת השוטים
כרזת הסרט ספינת השוטים
 מבוסס על:  ספינת השוטים 
 בימוי:  סטנלי קריימר 
 הופק בידי:  סטנלי קריימר 
 תסריט:  ספר: קתרין אן פורטר תסריט:  אבי מאן
 עריכה:  רוברט ק. ג'ונס
 שחקנים ראשיים:  ויוויאן לי חוזה פרר לי מרווין סימון סיניורה  אוסקר ורנר מייקל דאן  כריסטיאנה שמידטמר גילה גולן
 מוזיקה:  ארנסט גולד 
 צילום:  ארנסט לסלו 
 מדינה:  ארצות הברית 
 חברת הפקה:  Stanley Kramer Productions 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  29 ביולי 1965
 משך הקרנה:  149 דק' 
 שפת הסרט:  אנגלית 
 סוגה:  סרט מלחמה, סרט דרמה, סרט המבוסס על יצירה ספרותית 
 מקום התרחשות:  האוקיינוס האטלנטי 
 הכנסות:  3,500,000‏$
 פרסים:  פרס אוסקר לסינמטוגרפיה הטובה ביותר, שחור-לבן (ארנסט לסלו)  פרס אוסקר לארטדיירקשן הטוב ביותר, שחור-לבן (Robert Clatworthy, Joseph Kish)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
ספינת השוטים (באנגלית: Ship of Fools) הוא סרט דרמה אמריקאי משנת 1965 בבימויו ובהפקתו של סטנלי קריימר.
הסרט מבוסס על ספר בשם זה מאת הסופרת האמריקאית קתרין אן פורטר שפורסם בשנת 1962. זה היה הרומן היחידי שלה. הוא מושפע מהסאטירה ספינת השוטים של הסופר הגרמני סבסטיאן ברנט מ-1494 המתבסס על האלגוריה הישנה של ספינה השטה עם שוטים שאינם יודעים את דרכם ומתעלמים ממצבם. הספר גם מתבסס בחלקו על מסע שערכה לגרמניה בשנות ה-30. הרומן מותח ביקורת על החברה הגרמנית שאפשרה את פריצת מלחמת העולם השנייה.
הסרט מספר על מסע של ספינה גרמנית מוראקרוס במקסיקו לנמל ברמרהאפן בגרמניה. השנה היא 1933, תחילת השלטון הנאצי בגרמניה. אווירה אנטישמית שוררת בספינה אך הנוסע היהודי יוליוס לבנטל מתעלם ממנה. רק הגמד מייקל גלוקן (מייקל דאן) המשמש כמספר בסרט, מכיר את חולשותיהם של הנוסעים ומכנה אותם שוטים הנוסעים בספינת שוטים ואת היהודי הוא מכנה כגדול השוטים בספינה.
הסרט היה מועמד לשמונה פרסי אוסקר: פרס אוסקר לסרט הטוב ביותר, פרס אוסקר לשחקנית הטובה ביותר (סימון סיניורה), פרס אוסקר לשחקן הטוב ביותר (אוסקר ורנר).
הסרט זכה בשני פרסי אוסקר:
פרס אוסקר לצילום הטוב ביותר
פרס אוסקר לעיצוב האמנותי
זה היה סרטה האחרון של ויוויאן לי. בסרט משתתפת בתפקיד קטן גילה גולן שהייתה סגנית מיס עולם ב-1960, בתפקיד קטן של הנערה אלזה הסובלת מביישנות ומרגשי נחיתות.
תקציר העלילה

על הספינה נמצא זיגפריד ריבר, גרמני שלא מסתיר את נטיותיו האנטישמיות וחיבתו לנאצים (חוזה פרר), היהודי יוליוס לבנטל (היינץ ריימן), הגרושה הממורמרת על אובדן נעוריה, מרי טרדוול (ויוויאן לי), שחקן בייסבול מתוסכל (לי מרווין), צייר צעיר שחברתו אינה מעריכה את ציוריו (ג'ורג' סיגל) ועוד.
בקובה עולים על הספינה 600 פועלים ספרדים שמרדו בגלל תנאי תעסוקתם הקשים ומגורשים בחזרה לספרד, אתם עולה לספינה אשה המכונה הקונטסה שהמרידה אותם ונאלצת לעלות על הספינה ולהישפט בספרד (סימון סיניורה). בינה ובין רופא הספינה המיוסר ד"ר שומן (אוסקר ורנר) מתפתחת אהבה.
הפועלים מתמרדים על תנאיהם הקשים בספינה ובראשם מנהיגם השמן (הנרי קלווין) אך הצוות הגרמני עומד על הסיפון הגבוה ומשתיק אותם בזרנוקי מים.
האווירה בספינה היא רגועה אך האנטישמיות והגזענות שולטת בה. כולם יושבים ביחד ליד צוות האוניה פרט ליהודי לבנטל (היינץ רהמן) היושב לבדו. במהרה מצורף אליו הגמד גלוקן (מייקל דאן) ומבהיר ליהודי שגם הוא כמוהו, מנודה. הוא מזהיר את לבנטל מפני המצב החדש לגבי היהודים בגרמניה אך לבנטל מראה לו את מדליית צלב הברזל שקבל במלחמת העולם הראשונה ואומר שהוא מרגיש נאמנות בראשונה לגרמניה ורק בשנייה ליהדות. בגרמניה הוא אומר "יש מיליון יהודים, אתה מאמין שהנאצים יהרגו מיליון יהודים?". גלוקן משיב לו שמכל השוטים באוניה הוא השוטה ביותר.
אל שולחן המנודים מצטרף פרייטג (אלף קיילין), גרמני הנשוי ליהודייה. כאשר נודעת עובדה זו לצוות הגרמני, הוא אינו מורשה לשבת אתם. בתגובה הוא מתפרץ בנאום נוקב ומגנה את האנטישמיות של הצוות. לאחר מכן הוא מודה בשיחה פרטית כי לא עמד בלחץ של משפחתו ומעסיקיו ונפרד מאשתו היהודית למרות שהוא עדיין אוהב אותה.
ריבר הגרמני לא מפסיק להביע את דעותיו האנטישמיות. לצערו ולכעסו משכנים אותו בתא אחד עם לבנטל שפרט לכך שהוא יהודי, הוא גם נוחר. אבל כשהגרמני חש יום אחד ברע, מטפל בו היהודי ללא היסוס.
בטנריפה יורדים הפועלים הספרדים והקונטסה. ד"ר שומן חולה הלב לא יכול לעמוד בצער הפרידה ממנה וכעבור זמן קצר מת בספינה.
הסרט מסתיים בנמל ברמרהאפן שבו מסתובבים עובדים ענודים צלב הקרס על זרועם. כל אחד הולך לדרכו פרט לד"ר שומן המגיע בארון מתים.
ונסדיי

ערך זה עוסק בסדרת קומדיית אימה מבית נטפליקס. אם התכוונתם למשמעות אחרת, ראו .
| --- | --- |

כותרת הפתיחה
 מבוסס על:  "משפחת אדמס" מאת צ'ארלס אדמס
 סוגה:  קומדיה מותחן מסתורין על-טבעי
 יוצרים:  טים ברטון אלפרד גוף מיילס מילר
 כותבים:  אלפרד גוף מיילס מילר קיילה אלפרט אפריל בלייר מאט למברט
 בימוי:  טים ברטון גנג'ה מונטיירו ג'יימס מרשל
 שחקנים:  ג'נה אורטגה גוונדלין כריסטי ריקי לינדהום ג'יימי מקשיין (אנ') האנטר דוהאן פרסי היינס וייט אמה מאיירס ג'וי סאנדיי ג'ורג'י פארמר נאומי ג'יי אוגאווה כריסטינה ריצ'י מוסא מוסטפא
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ורמונט 
 מספר עונות:  1 
 מספר פרקים:  8 
 הפקה
 מפיק:  טים ברטון
 מפיקים בפועל:  אלפרד גוף מיילס מילר קיילה אלפרט קלודיה דדיו ג'ונתן גליקמן טומי הארפר קווין לאפרטי אנדרו מיטמן סטיב סטארק
 חברת הפקה:  Millar Gough Ink 1.21 Films Glickmania Media Tee and Charles Addams Foundation MGM Television
 הפצה:  נטפליקס
 אתר צילומים:  בוקרשט, Niculescu-Dorobanțu House, טרנסילבניה, Buftea Studios, רומניה, Cantacuzino Castle, Conacul Olga Greceanu 
 צלמים:  דייוויד לנזנברג, סטפאן פרסון 
 מוזיקה:  דני אלפמן וכריס בייקון (אנ') 
 אורך פרק:  46–57 דקות
 שידור
 רשת שידור:  נטפליקס
 תקופת שידור מקורית:  23 בנובמבר 2022 – הווה
 קישורים חיצוניים
 אתר רשמי
 דף התוכנית ב-IMDb
 
וֵנְסְדֵיי (מאנגלית: Wednesday) היא סדרת אימה קומית (אנ') אמריקאית שעלתה לשירות הזרמת המדיה "נטפליקס" ב-23 בנובמבר 2022, בהפקת "יונייטד ארטיסטס", חברה בת להפקות טלוויזיה של MGM. הסדרה היא ספין אוף במסגרת זיכיון "משפחת אדמס", ועוסקת בהתבגרותה של בת המשפחה ונסדיי אדמס כתלמידה בפנימייה התיכונית "אקדמיית נוורמור".
את הסדרה ביים והפיק טים ברטון, כפרויקט הביכורים שלו כבמאי טלוויזיה, ואת התסריט כתבו אלפרד גוף ומיילס מילר אשר משמשים גם כמפיקים לצידו של ברטון.
ב-6 בינואר 2023 הוכרז שהסדרה תחודש לעונה שנייה.
תקציר הסדרה

לאחר שסולקה משמונה בתי ספר תוך חמש שנים – כשבאחרון מתוכם הייתה מעורבת בתקרית במהלכה תקפה בריונים באמצעות דגי פיראניה טורפים – ונסדיי נשלחת לפנימיית "אקדמיית נוורמור", שבה למדו הוריה ונפגשו לראשונה.
הפנימייה נקראת על שמו של אדגר אלן פו, בוגר מפורסם שלה, והוקמה בשנת 1791 בְּמַעֲבֶה יערות ניו אינגלנד, במרחק 25 דקות הליכה מהעיירה הציורית ג'ריקו (אנ'), אחת מהתיישבויות הצליינים המקוריות באזור. היא משמשת כמוסד חינוכי לאאוטסיידרים, חריגים ודחויים שניחנו ביכולות על-טבעיות, ומחולקים לארבע קליקות עיקריות: "הניבים" (ערפדים), "הפרוות" (אנשי זאב), "הקשקשים" (סירנות) ו"הסטלנים" (גורגונים), ואיתם תלמידים נוספים בעלי כישורים ייחודיים מצמררים אחרים. בנוסף לכך, "נוורמור" היא מקום מסתורי הטומן בחובו סודות אפלים אודות עברה של משפחת אדמס.
ונסדיי אדמס מתחילה בעל-כורחה פרק חדש בחייה ב"נוורמור", והיא מתכננת לברוח משם. אולם, סדרה של מעשי רצח אכזריים ומפלצתיים המטילים אימה על ג'ריקו, מפתה אותה לפתור תעלומה המעמידה במבחן את אדישותה הקרה כקרח, האופיינית לה. בתוך כך, היא פותרת תעלומה שבה הסתבכו הוריה לפני 25 שנה, לומדת לשלוט בכוחותיה העל-טבעיים המתפתחים, ומתמודדת עם יחסיה החדשים והמורכבים עם חבריה ללימודים ב"נוורמור".
שחקנים ודמויות > דמויות ראשיות

ג'נה אורטגה – ונסדיי אדמס, נערה גותית בת 16 בעלת יכולות תקשור על-טבעיות והבת הבכורה למשפחת אדמס, אשר נשלחת ל"אקדמיית נוורמור" בניגוד לרצונה.
גוונדלין כריסטי – לריסה וימס, מנהלת "אקדמיית נוורמור" ובת-כיתתה לשעבר של מורטישה אדמס, הנוטרת טינה לוונסדיי בשל יריבות נושנה בינה לבין מורטישה מאותם ימים. כשהיא סבורה שהנערה איננה אלא עושת צרות, לריסה מציגה את עצמה כמסבירת פנים, אך מסתירה את רגשותיה האמיתיים.
ריקי לינדהום – ד"ר ואלרי קינבוט, פסיכיאטרית אקסצנטרית וחדת-עין המגלה עניין מיוחד בוונסדיי, מטופלתה החדשה. ד"ר קינבוט אוהבת לפחלץ פגרים של בעלי חיים שנדרסו בכבישים, נרות מבושמים, ופונצ'ואים מבד קשמיר.
ג'יימי מקשיין (אנ') – דונובן גלפין, השריף של העיירה ג'ריקו, אביו היחידני של טיילר ואדם ציני וממורמר, הפוגע לעיתים בבנו. לדונובן "חשבון" ישן עם אקדמיית נוורמור ושאיפה לנקום בגומז אדמס, תלמיד לשעבר באקדמיה, וכאשר סדרת אירועי הריגה מתרחשת בסמוך לאקדמיה, הוא מנסה באופן אובססיבי לקשור בין ההריגות, שבוצעו לכאורה על ידי דובי גריזלי, לאקדמיה.
האנטר דוהאן – טיילר גלפין, בן השריף המקומי. נער רגיש ופיקח הסובל מיחסים לקויים עם אביו, ועובד בבית הקפה המקומי במשרה חלקית. טיילר מפתח ידידות בלתי סבירה עם ונסדיי אדמס.
פרסי היינס וייט – זווייר ת'ורפ, תלמיד ב"אקדמיית נוורמור", שמוקסם מאישיותה של ונסדיי. נער כריזמטי ובעל כישרון אמנותי על־טבעי, אמיד ופריווילגי, בזכות אביו שהוא מדיום ידוען.
אמה מאיירס – איניד סינקלייר, שותפתה לחדר של ונסדיי, והיפוכה המוחלט. אשת-זאב זוהרת וססגונית שבאה מלהקת אנשי זאב מסן פרנסיסקו, הנוהגת לאבזר את מדיה הסגולים באביזרי אופנה בוהקים.
ג'וי סאנדיי – ביאנקה בארקלי, תלמידה פופולרית מאוד ב"אקדמיית נוורמור", וצאצאית לשושלת עתיקה של סירנות הידועות בכושר השכנוע המהפנט שלהן, המסתכסכת עם ונסדיי לאחר הגעתה ל"נוורמור". מאחורי חיצוניותה וחזותה הקשוחה, ביאנקה מסתירה את חייה הקשים.
ג'ורג'י פארמר – אג'אקס פטרופולוס, תלמיד ב"אקדמיית נוורמור", גורגון מוזר וביישן החושש להביט בעיני הסובבים אותו.
נאומי ג'יי אוגאווה – יוקו טנאקה, ערפדה גותית אלגנטית ואחת הבנות ה"קוליות" באקדמיית נוורמור.
כריסטינה ריצ'י – לורל גייטס / מרילין ת'ורנהיל, אם הבית של מעונות אקדמיית נוורמור.
מוסא מוסטפא – יוג'ין אוטינגר, תלמיד חריג ב"אקדמיית נוורמור" ונשיא מועדון הדבוראים של בית הספר.
שחקנים ודמויות > דמויות חוזרות

אייזק אורדונייס – פאגסלי אדמס, אחיה של ונסדיי.
ג'ורג' בורצ'ה – לרץ' המשרת.
טומי ארל ג'נקינס (אנ') – ראש העיר ווקר
אימאן מרסון – לוקאס ווקר.
ויליאם יוסטון (אנ') – ג'וזף קראקסטון
לויאנדה אונאטי לואיס-ניאוו – סגנית השריף סנטיאגו
אוליבר ווטסון – קנט
קאלם רוס – רוואן
ג'ונה דיאס ווטסון – דיוויניה
ויקטור דורובאנטו – "דבר", כף היד.
שחקנים ודמויות > דמויות אורחות

קתרין זיטה-ג'ונס – מורטישה אדמס, אמה של ונסדיי.
לואיס גוזמן – גומז אדמס, בעלה האוהב של מורטישה ואביה של ונסדיי.
פרד ארמיסן – דוד פסטר, דודה האקסצנטרי של ונסדיי ואחיו של גומז. מבוקש על ידי השלטונות בשל מעשיו הפליליים.
מארי מק'ארתור (אנ') – פביאן
סקירה > סקירת סדרה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 8 | 8 | 23 בנובמבר 2022 | 23 בנובמבר 2022 |
סקירה > פרקים

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  תסריט |  תאריך שידור מקורי |
| --- | --- | --- | --- | --- | --- | --- |
| 1 | 1 | Wednesday's Child is Full of Woe | ונסדיי מלאה בצער | טים ברטון | אלפרד גוף ומיילס מילר | ‏23 בנובמבר 2022 |
| 2 | 2 | Woe is the Loneliest Number | צער הוא המספר הבודד ביותר | טים ברטון | אלפרד גוף ומיילס מילר | ‏23 בנובמבר 2022 |
| 3 | 3 | Friend or Woe | חברה או צער | טים ברטון | קיילה אלפרט | ‏23 בנובמבר 2022 |
| 4 | 4 | Woe What A Night | איזה לילה מצער | טים ברטון | קיילה אלפרט | ‏23 בנובמבר 2022 |
| 5 | 5 | You Reap What You Woe | לפום צערא אגרא | גנג'ה מונטיירו | אפריל בלייר | ‏23 בנובמבר 2022 |
| 6 | 6 | Quid Pro Woe | צער תחת צער | גנג'ה מונטיירו | אפריל בלייר | ‏23 בנובמבר 2022 |
| 7 | 7 | If You Don't Woe By Now | לצערי, אתה לא באמת מכיר אותי | ג'יימס מרשל (אנ') | אלפרד גוף, מיילס מילר ומאט למברט | ‏23 בנובמבר 2022 |
| 8 | 8 | A Murder of Woes | מצער רצח | ג'יימס מרשל (אנ') | אלפרד גוף ומיילס מילר | ‏23 בנובמבר 2022 |
הפקה > פיתוח

ב-22 באוקטובר 2020, נמסר שטים ברטון שוקד על פיתוח סדרה חדשה כספין אוף על משפחת אדמס, במימון אולפן הטלוויזיה של MGM, וברטון מתכוון להפיק ולביים את הסדרה שתתמקד בוונסדיי אדמס בהווה, ובאופן שבו נראית שנת 2020 מהפרספקטיבה שלה. עוד נודע שבאותה עת כבר ניהל ברטון מגעים עם נציגים של מספר פלטפורמות הפצה שניגשו למכרז, כאשר "נטפליקס" נראתה כבעלת הסיכוי הטוב ביותר לזכות בו.
ב-17 בפברואר 2021 הוכרזה "נטפליקס" כזוכה במכרז לרכישת הסדרה, ונמסר שהחברה הזמינה עונה אחת בת 8 פרקים. בהודעה לא הובהר אם יש כוונה לרכוש עונות עתידיות של הסדרה. בציוץ בחשבון הטוויטר הרשמי שלה, אישרה "נטפליקס" שהיא תפיץ את הסדרה על ונסדיי אדמס, ולציוץ צורפה כרזת הסדרה. כמו כן, פורסם שאת הסדרה תפיק חברת "MGM/UA", ברטון ישמש מפיק ראשי ובמאי, ולצידו יפיקו יוצרי הסדרה, אלפרד גוף ומיילס מילר, אליהם יצטרפו כמפיקים: אנדרו מיטמן, נשיא חברת ההפקות "1.21" אשר חתמה במרץ 2020 על הסכם זכות ראשונים עם "MGM"; קווין מיזרוקי, מנהל "קרן טי וצ'ארלס אדמס"; ג'ונתן גליקמן (אנ') וקיילה אלפרט מחברת "גליקמניה" שבבעלותו של גליקמן, וכן גייל ברמן. מיטמן, ברמן ומיזרוקי הפיקו גם את סרט ההנפשה "משפחת אדמס" משנת 2019, ואת "משפחת אדמס 2" משנת 2021.
הפקה > ליהוק

מהודעות ודיווחים בדבר הסדרה המיועדת, נודע שהשחקנית הראשית צפויה להיות ממוצא לטיני או היספני בגיל המתאים (18–20), וב-19 במאי 2021 נמסר על ליהוקה של ג'נה אורטגה לגילום דמותה של ונסדיי אדמס. בנוסף לכך, מאחר שהסדרה מתרחשת בפנימייה של בית ספר תיכון, רוב השחקנים צפויים להיות בגיל הנעורים. ב-6 באוגוסט 2021 פורסם שמו של השחקן הפוארטו-ריקני לואיס גוזמן כמי שיגלם את גומז, אבי משפחת אדמס, בהופעת אורח. כעבור שלושה ימים, ב-9 באוגוסט, נמסר שקתרין זיטה-ג'ונס תגלם את אם המשפחה מורטישה אדמס, אף היא כדמות אורחת.
ב-27 באוגוסט 2021 נמסר על צירופם של חמש שחקניות וחמישה שחקנים לצוות הקבוע של הסדרה: ת'ורה ברץ', ריקי לינדהום, ג'יימי מקשיין, האנטר דוהאן, ג'ורג'י פארמר, מוסא מוסטפא, אמה מאיירס, נאומי ג'יי אוגאווה, ג'וי סאנדיי ופרסי היינס וייט. ב-15 בספטמבר 2021 נמסר דבר הצטרפותה של גוונדלין כריסטי לצוות השחקנים הראשי, בתפקיד לריסה וימס, מנהלת אקדמיית "נוורמור", לשעבר חברתה ללימודים של מורטישה אדמס.
ב-15 בספטמבר 2021 נמסר שאת צוות השחקנים הראשי של הסדרה ישלימו אייזק אורדונייס בתפקיד פאגסלי אדמס, אחיה של ונסדיי, ואילו ויקטור דורובאנטו יגלם את "דבר", כף היד הקטועה של משפחת אדמס. כן הצטרפו לסדרה שחקנים שיגלמו דמויות חוזרות: ג'ורג'ה בורצ'ה, טומי ארל ג'נקינס, אימאן מרסון, ויליאם יוסטון, לויאנדה אונאטי לואיס-ניאוו, אוליבר ווטסון, קאלם רוס וג'ונה דיאס ווטסון.
ב-29 בנובמבר 2021 עזבה השחקנית ת'ורה ברץ' את רומניה, שם צולמה הסדרה, וחזרה לארצות הברית, וב-9 בדצמבר נמסר שברץ' פרשה מהסדרה מסיבות אישיות, ולא תחזור להמשך הצילומים. ב-21 במרץ 2022 פורסם שבעקבות פרישתה של ברץ', צורפה כריסטינה ריצ'י לצוות השחקנים הראשי, והדמות שהיא תגלם תחליף את דמותה של אחראית המעונות טמארה נובאק, שיועד לברץ', וב-17 באוגוסט 2022 נמסר רשמית, שריצ'י תגלם את דמותה של מרילין ת'ורנהיל, אם הבית של מעונות "אקדמיית נוורמור".
ב-1 ביוני 2022 צייץ השחקן האנגלי מארי מק'ארתור (אנ') שהוא מופיע בסדרה. ב-8 באוקטובר 2022 חשפה "נטפליקס" את דמותו של הדוד פסטר בסדרה, בגילומו של פרד ארמיסן. זאת, במסגרת פסטיבל קומיק-קון ניו יורק (אנ'). ארמיסן סיפר במעמד החשיפה, שהוא בחר לגלח את שיער ראשו, ולא לחבוש קרחת מלאכותית, ורק גבותיו הוסתרו בעזרת איפור.
הפקה > צילומים

שלב הצילומים של הסדרה התחיל ב-13 בספטמבר 2021 בבוקרשט, רומניה, והיה אמור להסתיים בשלהי חודש פברואר 2022, אולם בעקבות פרישתה של ת'ורה ברץ' והחלפתה בכריסטינה ריצ'י, הסתיימו הצילומים כחודש אחר כך, ב-30 במרץ.
הפצה

ב-1 ביוני 2022 הושק חשבון טוויטר רשמי של הסדרה, ובאמצעותו הופץ סרטון טיזר. סרטון טיזר נוסף, בו הוצגה ג'נה אורטגה לראשונה בדמות ונסדיי, הופץ ב-6 ביוני 2022, במסגרת "שבוע הגיקים" שקיימה "נטפליקס", והוקדש ליצירות ז'אנר (סדרות, סרטים ומשחקי מחשב). ב-16 באוגוסט 2022 פורסם תצלום רשמי משותף של ארבע דמויות בני משפחת אדמס, בו הוצגו לראשונה זיטה-ג'ונס וגוזמן כמורטישה וגומז אדמס, ואייזק אורדונייס בדמות פאגסלי, לצד ג'נה אורטגה. יום לאחר מכן, ב-17 באוגוסט, הופץ בערוץ היוטיוב של נטפליקס קדימון רשמי של הסדרה.
כרזה רשמית של הסדרה פורסמה ב-23 בספטמבר 2022. במסגרת ההודעה על תאריך ההפצה, השיקה "נטפליקס" אתר אינטרנט רשמי של אקדמיית נוורמור. זהו אתר אינטראקטיבי המזמין את הגולשים להגיש בקשת קבלה לפנימייה, לבחור את הקליקה שהם מעוניינים להשתייך אליה, להכיר את התלמידים ואת פעילויות בית הספר, ולצפות במנהלת לריסה וימס (גוונדלין כריסטי) השוטחת את משנתה. ב-8 באוקטובר 2022, הופץ קדימון רשמי לסדרה.
הסדרה בת שמונת הפרקים עלתה לשידור ב-23 בנובמבר 2022.
ביקורת

העיתונאית, סופרת ותסריטאית דיינה שוורץ (אנ') הביעה תרעומת מהולה בתמיהה על הרעיון של ברטון ליצור את הסדרה. תחת הכותרת "טים ברטון, בבקשה הנח לוונסדיי אדמס", כתבה שוורץ שהמשפט "טים ברטון עושה משפחת אדמס", משעמם, חסר השראה ורדוד כמו הרעיון עצמו, יותר מהמשפט "להוליווד נגמרו הרעיונות". לדבריה, עם העוצמה והכסף שצבר ברטון, הוא חדל להיות במאי של סרטים מרתקים ומעניינים כבעבר, והחל לתפקד כפרודיה עצמית במשרה מלאה, ובמקום סרטים, הוא עושה סרטי פרסומת באורך מלא למוצרי קידום מכירות.
פרסים ומועמדויות

| שנה | פרס | קטגוריה | מועמד (ים) | תוצאה |
| --- | --- | --- | --- | --- |
| 2024 | פרס אמי האמנותי | עיצוב ההפקה הטוב ביותר לתוכנית נרטיבית עכשווית (שעה או יותר) | מארק סקרוטון, אדריאן קורליה ורוברט הפבורן | זכייה |
| 2024 | פרס אמי האמנותי | הצילום הטוב ביותר בסדרה (שעה) | דייוויד לנצנברג | מועמדות |
| 2024 | פרס אמי האמנותי | התלבושות העכשוויות הטובות ביותר בסדרה | קולין אטווד, מארק סאתרלנד, רובין סוטאר, קלאודיה ליטלפילד ועדינה בוקור | זכייה |
| 2024 | פרס אמי האמנותי | עיצוב הכתוביות הראשיות הטוב ביותר | אהרון בקר, ג'וזף אהן, ג'יימס רמירז, לי נלסון, אריק קלר והסיאן לון סו | מועמדות |
| 2024 | פרס אמי האמנותי | האיפור העכשווי הטוב ביותר (ללא פרוסטטות) | מקדונלד, פרדה אליס, נירוונה ג'ללוונד, תמרה מיד וביאנקה בורויו | זכייה |
| 2024 | פרס אמי האמנותי | הלחן המוזיקלי הטוב ביותר בסדרה (פסקול דרמטי מקורי) | דני אלפמן וכריס בייקון | מועמדות |
| 2024 | פרס אמי האמנותי | מוזיקת הנושא של כותרת ראשית מקורית הטובה ביותר | דני אלפמן | זכייה |
| 2024 | פרס אמי האמנותי | האפקטים החזותיים המיוחדים הטובים ביותר בפרק | טום טרנבול, קנט ג'ונסון, ג'סי קאוז'נוק, אואנה ברדן, קרייג קלברט, אד אנגלנדר, ג'ון קולדריק, ברודי מקניל וג'ייסון טרוטון | מועמדות |
| 2024 | פרס אמי האמנותי | תיאום הפעלולים הטוב ביותר בסדרת רומדיה או תוכנית וראייטי | ברט צ'אן וג'ייסון נג | מועמדות |
| 2024 | פרס אמי לבידור בפריים טיים | סדרת הקומדיה הטובה ביותר | "ונסדיי" | מועמדות |
| 2024 | פרס אמי לבידור בפריים טיים | שחקנית ראשית בסדרת קומדיה | ג'נה אורטגה | מועמדות |
| 2024 | פרס אמי לבידור בפריים טיים | בימוי בסדרה קומית | טים ברטון; פרק: "Wednesday's Child Is Full of Woe" | מועמדות |
| 2024 | פרס סאטורן | סדרת הפנטזיה הטובה ביותר | "ונסדיי" | זכייה |
| 2024 | פרס סאטורן | סדרת הז'אנר החדשה הטובה ביותר | "ונסדיי" | מועמדות |
| 2024 | פרס סאטורן | ההופעה הטובה ביותר של שחקן/ית צעיר/ה בסדרת טלוויזיה | ג'נה אורטגה | זכייה |
| 2024 | פרס סאטורן | כוכב האורח הטוב ביותר בסדרת טלוויזיה | קתרין זיטה-ג'ונס | מועמדות |
סיונרה

| --- | --- |
כרזת הסרט סיונרה
כרזת הסרט סיונרה
 מבוסס על:  Sayonara 
 בימוי:  ג'ושוע לוגאן
 הופק בידי:  ויליאם גץ
 תסריט:  ספר: ג'יימס מיצ'נר תסריט:  פול אוסבורן
 עריכה:  ארתור שמידט  פיליפ אנדרסון
 שחקנים ראשיים:  מרלון ברנדו רד באטנס מיושי אומקי ג'יימס גארנר
 מוזיקה:  פרנץ וקסמן
 צילום:  בוריס קאופמן
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  5 בדצמבר 1957
 משך הקרנה:  147 דקות
 שפת הסרט:  אנגלית
 סוגה:  סרט דרמה, סרט רומנטי, סרט מבוסס יצירה ספרותית 
 מקום התרחשות:  יפן 
 הכנסות:  22,000,115‏$
 פרסים:  פרס אוסקר לשחקנית המשנה הטובה ביותר (מיושי אומקי)  פרס אוסקר לעיצוב האמנותי הטוב ביותר (Ted Haworth, רוברט פריסטלי)  פרס אוסקר לשחקן המשנה הטוב ביותר (רד באטנס)  פרס אוסקר למיקס הסאונד הטוב ביותר (George Groves) 
 דף הסרט ב־IMDb
 
סיונרה (באנגלית: Sayonara) הוא סרט קולנוע אמריקאי משנת 1957, המבוסס על רומן בשם זה מאת ג'יימס מיצ'נר.
הסרט הוא דרמה רומנטית המתארת את היחסים הרומנטיים בין חיילי צבא ארצות הברית והנשים היפניות ואת יחסו הגזעני של הצבא נגד תופעה זו.
התקופה היא מלחמת קוריאה, חיילים אמריקאים רבים מוצבים ביפן וחלק מהם מפתחים קשרי אהבה עם נשים יפניות ואף נישאים להן. הדבר אינו מוצא חן בעיני שלטונות הצבא העושים הכול כדי להפסיק תופעה זו ולפעמים זה נגמר בטרגדיה.
בסרט מושמע השיר "סיונרה" שכתב והלחין אירווינג ברלין.
פירוש המילה סיונרה ביפנית הוא "להתראות" וזו המילה האחרונה שמשמיע גיבור הסרט, מייג'ור לויד גרובר, בסוף הסרט.
תקציר העלילה

מייג'ור לויד "אייס" גרובר (מרלון ברנדו) הוא טייס קרבי מצטיין המוצב בקוריאה שלזכותו מספר הפלות מיגים. עמו משרת בבסיס ידידו ג'ו קלי (רד באטנס), המאוהב באישה היפנית קטסומי (מיושי אומקי) ורוצה לשאתה לאישה למרות הסתייגותו של לויד.
לויד מקבל פקודת העברה לבסיס חיל האוויר בעיר קובה שביפן. מפקד הבסיס, גנרל וֵבסטר הוא שיזם את ההעברה. לויד הוא חבר של בתו איילין (פטרישיה אוונס), שהגיעה לבסיס לפגוש את לויד ולבדוק את היחסים ביניהם. בכניסה למלון הוא נתקל לראשונה ביחס של גזענות כלפי היפנים. קפטן מייק ביילי (ג'יימס גארנר) מבקש להכניס את חברתו היפנית למלון, ונענה בשלילה ובנזיפה מהגנרל על מערכת היחסים שהוא מקיים עם אישה יפנית.
גם קלי מגיע לקובה ומבקש מלויד להיות נוכח בטקס נישואיו אצל הקונסול. לויד נענה לו לאחר היסוס, ולאחר מכן ננזף על ידי גנרל ובסטר כי עבר על חוקי הצבא שאוסרים מגע עם נשים יפניות, ובשל חששו של הגנרל כי הדבר יפגע בשמו הטוב של הגנרל עצמו. לויד נפגש עם איילין ומפגין כלפיה קרירות כאשר היא מעלה את שאלת נישואיהם. היא מתיידדת עם רקדן הקבוקי נאקומרה (ריקרדו מונטלבן).
הוא פוגש את קפטן ביילי, שחברתו רוקדת בלהקה יפנית גדולה. לויד מתבונן ברקדניות ההולכות ממקום מגוריהן למקום ההופעה, ובראשן מדריכת הלהקה האנה-אוגי (מיקו טאקה), בה הוא מתאהב מיד. לאחר חיזור ממושך היא נענית לו.
קלי מקבל פקודת העברה לארצות הברית. פקודה זו כוללת בעיקר אנשי צבא שנישאו ליפניות. לפי החוק אין האישה יכולה להתלוות לבעלה. החוק חוקק בעיקר כדי להניא את האמריקאים להינשא ליפניות. לויד מנסה לעזור לו, ופונה לגנרל ובסטר, אך ללא הועיל. לבסוף קלי יורה בקטסומי ומתאבד.
הרומן בין לויד והאנה-אוגי לא מוצא חן בעיני האמריקאים והיפנים. לויד מקבל העברה לארצות הברית והאנה-אוגי מועברת ללהקת ריקוד בטוקיו. לויד טס לטוקיו ומשכנע אותה לבסוף להינשא לו. בצאתם נשאל לויד על ידי כתבי "כוכבים ופסים" מה יש לו להגיד לחבריו וליפנים שאינם מרוצים מיחסיהם והוא משיב: "אִמרו להם: סיונרה".